Hobøl blir alt i 1401 nevnt i Biskop Eysteins jordebok og var en av de første gårdene i Eidsberg som fikk elektrisk lys. Mest kjent er gården likevel for å ha vært hjemmet til Trygve Gulbranssen fra 1940 og helt frem til han døde i 1962. Han fikk innredet hovedbygget etter egne ønsker og store deler av dette har stått nærmest urørt siden han gikk bort. Gården er fortsatt i familiens eie.